|  |  |
| --- | --- |
| **Hyundai Holding Hungary Kereskedelmi Kft.**  1186. Budapest, Cziffra György út 15.  [*www.hyundai.hu*](http://www.hyundai.hu) | További információ:  **Oláh Viktória**  **Telefon: +36 1 887 5722,**  **FAX: +36 1 887-5702**  [*olah.viktoria@hyundai.hu*](mailto:olah.viktoria@hyundai.hu) |

**A Hyundai élőben közvetíti**

**a vadonatúj IONIQ modellcsalád világpremierjét**

**a Genfi Autószalonról**

* A premiert megelőző műsor közvetítése 2016. március elsején, kedden délelőtt 10:15 órakor veszi kezdetét
* A Hyundai Motor első ízben mutatja be a vadonatúj IONIQ modellcsaládot
* Három, részben vagy teljesen elektromos hajtáslánc, kompromisszumot nem ismerő formaterv és vezetési élmény

Offenbach, 2016. február 25.

A Hyundai Motor élőben közvetíti az interneten a 2015. évi Genfi Autószalonon tartandó sajtótájékoztatóját, így nagyobb közönség tájékozódhat a márka modellújdonságairól, innovatív technológiáiról. A sajtó képviselői, a rajongók és mindazon érdeklődők, akik személyesen nem tudtak eljönni, az élő közvetítésnek köszönhetően mégis részesei lehetnek az eseményeknek.

A kiállítás főszereplői a vadonatúj Hyundai IONIQ modellcsalád tagjai: az **IONIQ Hybrid**, **IONIQ Electric** és **IONIQ Plug-in** modellek. Az IONIQ a legelső olyan gépkocsi a világon, amely három különböző, részben vagy teljesen elektromos hajtásláncot kínál, hogy minimalizálja a károsanyag-kibocsátást. Az IONIQ bevezetésével a Hyundai Motor kiterjeszti modellkínálatát, és új, fenntartható megoldásokat kínálva minden más autógyártónál szélesebb körben biztosít alternatív hajtásláncokat ügyfeleinek.

A Hyundai Motor sajtótájékoztatójára **2016. március elsején délelőtt 10:30 órakor kerül sor az 1. számú kiállítási csarnokban**; az élő közvetítés a [www.hyundai.news/GIMS2016](http://www.hyundai.news/GIMS2016) oldalon keresztül követhető nyomon. A sajtótájékoztatót megelőzően az érdeklődők bepillanthatnak a kulisszák mögé, és a Hyundai Motor felsővezetőivel készült interjúkat tekinthetnek meg, megismerve a márka legfrissebb híreit. Az adás kezdete: 10:15 óra (közép-európai idő szerint).

**Hogyan követhető a Hyundai Motor Europe élő közvetítése**

**a 2016. évi Genfi Autószalonról?**

* A Hyundai sajtótájékoztató élő adásának megtekintéséhez keresse fel az alábbi oldalt: [www.hyundai.news/GIMS2016](http://www.hyundai.news/GIMS2016)
* A Hyundai live videólejátszó beágyazható más weboldalakra:

<http://livestream.com/HyundaiEurope/GIMS2016/embed>

* A letölthető videóanyagok térítésmentesen, ám kizárólag szerkesztőségi célra használhatók fel. Ide értendő a sajtótájékoztató közvetítése és az interjúk is.
* Az esemény végén a teljes sajtótájékoztató, valamint a legfontosabb mozzanatok összefoglalója megtekinthető a [www.hyundai.news/GIMS2016](http://www.hyundai.news/GIMS2016) weboldalon

Műholdas információk / A televíziós felhasználásra alkalmas élő adás műszaki adatai

Európa - Élő HD feed

Dátum: 2016. március 1.

Időpont: 10:15 - 10:45

Az élő feed kb. 10:05-kor kezdődik

Műhold: EUT 12 West B, 12.5° W

Transzponder (digitális): F05 Transzponder, C+ csatorna

Downlink frekvencia: 12.593,520 MHz

Polarizáció: Y

EBU profil: 16\_HD

Video szabvány: 1080i/50 Hz PAL

Audio csatornák: 1+2: angol

Moduláció: DVB-S2 / 8 PSK

Szimbólum sebesség: 7.2000 Msymb/s

FEC: 3/4

MPEG: 4:2:0 / MPEG4

Titkosítás: nincs titkosítás

- vége -

**Hyundai Motor Europe**

2015-ben összesen 470 130 darab gépkocsit helyezett forgalomba a vállalat, 10,9 százalékkal többet, mint 2014-ben. Ezalatt a modellpaletta 80 százalékba teljesen megújult, a piac legfiatalabb kínálatát létrehozván. A Hyundai által a térségben értékesített gépjárművek csaknem 95 százalékát Európában, az európai ügyfelek elvárásai és igényei szerint tervezik, fejlesztik és tesztelik, 90 százalékukat pedig Európában is gyártják, a vállalat Cseh Köztársaságban, illetve Törökországban működő üzemeiben, amelyek együttesen 500 000 darabos éves kapacitással bírnak. A Hyundai modelljei 31 európai országban, összesen 2500 értékesítési ponton vásárolhatók meg.

A Hyundai minden, Európában értékesített gépjárművéhez egyedülálló garanciális szolgáltatást biztosít. Ez a kilométer-korlátozás nélküli, ötéves gyártói garancia mellett öt éven át érvényes asszisztencia szolgáltatást, valamint öt éven át igénybe vehető átvizsgálást tartalmaz.

A Hyundai Motor Europe-pal és termékeivel kapcsolatos, részletes információk megtalálhatók a   
[www.hyundai.com/eu](http://www.hyundai.com/eu) weboldalon.

Kövesse a Hyundai Motor Europe-ot a Twitteren: [@HyundaiEurope](https://twitter.com/hyundaieurope) és az Instagramon: [@HyundaiEurope](https://instagram.com/hyundaieurope/).

**Hyundai Motor Company**

Az 1967-ben alapított Hyundai Motor Company ügyfeleinek élethosszig tartó partnere szándékozik lenni, az autóiparban éppúgy, mint az élet más területein. Az olvasztott acéltól a kész gépjárművekig terjedő ipari kompetenciával rendelkező, innovatív üzleti csoportosulásként működő Hyundai Motor Group első számú vállalatként a Hyundai Motor Company kiemelkedő minőségű, rendkívül népszerű modelleket kínál. A Hyundai Motor nyolc gyártólétesítményt és hét műszaki és formatervező központot üzemeltet világszerte; a vállalat 2014-ben 4,96 millió gépkocsit értékesített a globális piacokon. A nemzetközi tevékenységei keretében csaknem 100 000 alkalmazottat foglalkoztató Hyundai Motor a mindenkori helyi igényekhez optimalizált modellekkel tökéletesíti folyamatosan termékkínálatát, és arra törekszik, hogy mind inkább megszilárdítsa vezető szerepét a tiszta hajtástechnológiák terén, kezdve a világ első sorozatgyártású, hidrogén üzemű gépjárművével, az üzemanyagcellás ix35 Fuel Cell modellel.

A Hyundai Motorral és termékeivel kapcsolatos, részletes információk megtalálhatók az alábbi weboldalakon: <http://worldwide.hyundai.com> vagy <http://www.hyundaiglobalnews.com>

vagy http://brand.hyundai.com